
ZADEVA: ODGOVORI NA ZASTAVLJENA  VPRAŠANJA PONUDNIKOV IN POPRAVEK RAZPISNE DOKUMENTACIJE 

I. ODGOVORI  NA  VPRAŠANJA PONUDNIKOV

V postopku oddaje javnega naročila št. 16-20/13 po odprtem postopku za dobavo blaga: OBVEZILNI MATERIAL, OP PERILO,  OPORNICE, OBLOGE  IN PRIPOMOČKI ZA NEGO RANE, objavljenega na portalu javnih naročil pod št. objave JN11219/2013, z dne 5.9.2013 ter portalu EU pod št. objave 2013/S 173-298785, z dne 6.9.2013 , je naročnik prejel zaprosila za dodatne informacije, in sicer:


VPRAŠANJA prejeta  10.9.2013

1. Vprašanje 
SKLOP 7: 
PODLOGA ZAŠČITNA, dim.: 50-60x90-115cm; debelina: 4-6mm; Vpojna blazina z nepropustno bariero za zaščito tal; zgoraj vpojna, s spodnje strani za tekočino nepropustna polivinilna bariera; nepleten sintetični polipropilen (ali drug funkcionalno in kakovostno enakovreden material) nesterilna
Vprašanje: ali lahko ponudimo podlogo zaščitno za vpijanje tekočina dim. 75 cm x 100cm?

1. Odgovor 

Ne, podloga mora biti v okviru zahtevanih dimenzij.


2. Vprašanje
Smatramo, da Sklop IV: PRIPOMOČKI ZA TERAPIJO Z NEGATIVNIM TLAKOM, ni pripravljen v skladu s slovensko zakonodajo, saj je razpisan tako, da se nanj lahko prijavi samo eden dobavitelj.
Pričakujemo, da boste sklop pripravili tako, da bo omogočal prijavo večim ponudnikom, saj ste vendar javni zavod in sigurno stremite k temu, da dobite optimalne ponudbe.

2. Odgovor
Naročnik je zahteve po kompatibilnosti blaga, razpisanega v okviru sklopa IV. PRIPOMOČKI ZA TERAPIJO Z NEGATIVNIM TLAKOM, oblikoval glede na obstoječo naročnikovo opremo: aparature za terapijo z negativnim tlakom proizvajalca KCI, kar ZJN-2 dopušča. 

Glede na izkazan interes konkurenčnih ponudnikov terapije z negativnim tlakom, se je naročnik v skladu z načelom gospodarnosti odločil, da preveri trg, tako da bo za terapijo z negativnim tlakom izvedel nov, samostojen postopek oddaje javnega naročila, kjer bo razpisal najem aparatur in nakup pripadajočega potrošnega materiala, zaradi česar bo razpisani material v sklopu IV. izvzel iz predmetnega javnega naročila št. 16-20/13 OBVEZILNI MATERIAL, OP PERILO, OPORNICE, OBLOGE IN PRIPOMOČKI ZA NEGO RANE.

Glede na navedeno, naročnik umika sklop IV. PRIPOMOČKI ZA TERAPIJO Z NEGATIVNIM TLAKOM iz predmetnega razpisa, in sicer tako, da je izbrisal razpisane vrste blaga (fizično ne more izvzeti celotnega predmetnega sklopa, saj bi se porušil sistem dosedanjega oštevilčenja razpisanega blaga sklop.podsklop/zap.št.). Naročnik obvešča ponudnike,da sklop IV PRIPOMOČKI ZA TERAPIJO Z NEGATIVNIM TLAKOM ni več predmet tega javnega razpisa in ga naročnik ne bo oddal - priznal sposobnosti in zanj sklenil okvirni sporazum po tem javnem razpisu! 

VPRAŠANJE prejeto  11.9.2013
3. Vprašanje
V 2. sklopu, podsklopu 47. imate razpisan pripomoček za pritrjevanje katetrov z okvirčkom za lažje nameščanje, prav tako v podsklopu 51. razpisujete filme z okvirčkom za lažje nameščanje. Zanima nas ali lahko ponudimo izdelke, ki imajo drugo rešitev za lažje nameščanje in preprečevanje zlepljenja v navedenih sklopih kot jo omogočate v podsklopu 54. z vašo navedbo iz razpisa: ''Za lažjo namestitev naj ima okvirček, ki preprečuje zlepljenje obliža oz. druge rešitve ki preprečujejo zlepljevanje obliža.''
3. Odgovor 

Da. Naročnik popravlja razpisno dokumentacijo, kot je to razvidno v tč. II. POPRAVEK RAZPISNE DOKUMENTACIJE.

VPRAŠANJA prejeta  12.9.2013
4.Vprašanje
V 2. sklopu, 42. podsklopu razpisujete prišilo za odstranjevanje obližev. Zanima nas ali lahko ponudimo izdelke v obliki robčkov?
4. Odgovor 
Ne.
5.Vprašanje
zanima nas ali boste pri sklopu 5 zahtevali sterilne vzorce?
5. Odgovor
Vsi vzorci ponujenega blaga v sklopu V. morajo biti sterilni. Naročnik dopušča izjemo v primeru, da gre za sete, ki so izdelani po meri naročnika. Ti vzorci so lahko nesterilni, vendar si naročnik pridržuje pravico do naknadne izločitve, če se kasneje, pri uporabi le teh izkaže, da  ne ustrezajo strokovnim zahtevam naročnika. 

. 
6. Vprašanje
prosimo vas, da pri sklopu 5 navedete velikost U rjuhe ki se nahaja v setu za varice.

6. Odgovor
Naročnik popravlja razpisno dokumentacijo, kot je to razvidno v tč. II. POPRAVEK RAZPISNE DOKUMENTACIJE.

VPRAŠANJA prejeta  13.9.2013
7. Vprašanje

Ali so navedene količine v predračunu za 1 leto ali 3 leta?
7. Odgovor

V predračunu so navedene enoletne količine.

8. Vprašanje
zamina me ali je pri Sklopu 1 - podsklop 7 - zaporedna številka 4 in 5 mišljeno enojno ali dvojno pakiranje.
8. Odgovor
Zahtevano je dvojno pakiranje, kot je to razvidno iz stolpca Lastnost 3.
VPRAŠANJE prejeto  16.9.2013
9. Vprašanje

Ali lahko pri skolpu II., 50. podsklop, pod postavko 4 ponudimo dimenzijo 9x20 ter pod postavko 6, dimenzijo 9x30?
9. Odgovor
Da. Naročnik popravlja razpisno dokumentacijo, kot je to razvidno v tč. II. POPRAVEK RAZPISNE DOKUMENTACIJE.
VPRAŠANJE prejeto  17.9.2013
10. Vprašanje
Ali vam lahko v sklopu V., podsklop 10.2 ponudimo stokineto dimenzije 40*120cm?

10. Odgovor
Da. Naročnik popravlja razpisno dokumentacijo, kot je to razvidno v tč. II. POPRAVEK RAZPISNE DOKUMENTACIJE.

 II. POPRAVEK RAZPISNE DOKUMENTACIJE 
V skladu z določili iz razpisne dokumentacije (točka 1.5 Navodil za izdelavo ponudbe) naročnik popravlja razpisno dokumentacijo, in sicer:

Razpisno dokumentacijo  (wordova datoteka)

· Naročnik popravlja Prilogo 1 Razpisne dokumentacije, in sicer v Strokovnih zahtevah naročnika za sklop V : OPERACIJSKO PERILO ZA ENKRATNO UPORABO pod tč. » Razlaga pojmov za artikle, ki so sestavni del setov narejenih po meri« dodaja opis, ki glasi: RJUHA Z  U ZAREZO, dim. 200-230 cm x 260-300 cm, samolepljiva zareza 90-100cm; ojačani vpojni del v predelu operativnega polja.

Predračun Seznam razpisanega blaga (OBR-8a) – excelova datoteka

· Naročnik popravlja Predračun-seznam razpisanega blaga (Obr-8a) tako, da umika sklop IV. PRIPOMOČKI ZA TERAPIJO Z NEGATIVNIM TLAKOM iz predmetnega razpisa, in sicer tako, da je izbrisal razpisane vrste blaga (fizično ne more izvzeti celotnega predmetnega sklopa, saj bi se porušil sistem dosedanjega oštevilčenja razpisanega blaga sklop.podsklop/zap.št.). 
· Naročnik popravlja Predračun-seznam razpisanega blaga (Obr-8a) tako, da  v zavihku Strokovne zahteve naročnika pod zahtevo Strokovne zahteve za sklop V : OPERACIJSKO PERILO ZA ENKRATNO UPORABO pod tč. » Razlaga pojmov za artikle, ki so sestavni del setov narejenih po meri« dodaja opis, ki glasi: RJUHA Z  U ZAREZO, dim. 200-230 cm x 260-300 cm, samolepljiva zareza 90-100cm; ojačani vpojni del v predelu operativnega polja.
· Naročnik popravlja Predračun-seznam razpisanega blaga (Obr-8a) tako, da pri blagu II.47/4 v stolpcu Lastnost 1 spreminja strokovno zahtevo, ki po novem pravilno glasi: »Obliž za fiksacijo centralnega katetra. Biti mora prozoren, kar omogoča stalen nadzor nad vbodnim mestom, neprepusten za bakterije in mikroorganizme, zagotavljati mora sterilno bariero po celotni površini.  Obliž naj ima  trakca za dodatno fiksacijo in možnost označitve datuma nastavitve .  Obliž naj ima okvirček za lažjo namestitev oz. druge rešitve, ki preprečujejo zlepljevanje obliža. Obliž se pri nameščanju ne sme vihati in naelekriti. Namestitev mora biti hitra in enostavna.«

· Naročnik popravlja Predračun-seznam razpisanega blaga (Obr-8a) tako, da pri blagu II.51/1-4 v stolpcu Lastnost 1 spreminja strokovno zahtevo, ki po novem pravilno glasi: »Vodoodporen, lepljiv, prozoren, poliuretanski film za rane. Ne vsebuje lateksa, je hipoalergen. Obliž naj ima okvirček za lažjo namestitev oz. druge rešitve, ki preprečujejo zlepljevanje obliža. Obliž (film) se pri nameščanju ne sme vihati in naelekriti. Namestitev mora biti hitra in enostavna.«

· Naročnik popravlja Predračun-seznam razpisanega blaga (Obr-8a) tako, da pri blagu II.54/1-3 v stolpcu Lastnost 1 spreminja strokovno zahtevo, ki po novem pravilno glasi: »Sterilen obliž je namenjen za pooperativno oskrbo ran. Polprepusten film,  na katerega je nameščena dobro vpojna in nelepljiva  blazinica, je vodoodporen in omogoča tuširanje, ne prepušča mikroorganizmov. Obliž se mora dobro prilegati  neravnim telesnim površinam. Za lažjo namestitev  naj ima okvirček, ki preprečuje zlepljenje obliža oz. druge rešitve ki preprečujejo zlepljevanje obliža. Obliž (film) se pri nameščanju ne sme vihati in naelekriti. Namestitev mora biti hitra in enostavna.«
· Naročnik popravlja Predračun-seznam razpisanega blaga (Obr-8a) tako, da v stolpcu Naziv blaga spreminja zahtevo glede dimenzije obloge, ki po novem pravilno glasi, in sicer pri blagu: 

· pri blagu II.50/4: »dim. (20 X9-10)cm« 

· pri blagu II.50/6 »dim. (30-35 x 9-10)cm«.
· Naročnik popravlja Predračun-seznam razpisanega blaga (Obr-8a) tako, da se naziv blaga V.10/2 po novem pravilno glasi: PREVLEKA  ZA NOGO L, dim.: 25-40 x 100–120 cm.
Prosimo, da navedene popravke upoštevate pri pripravi ponudbe in objavljen obrazec: » I_Predračun - Seznam razp_blaga_JN 16-20_13, 1. obdobje.xls« obvezno (zaradi enotne elektronske obdelave podatkov) zamenjate s popravljenim obrazcem:  »II_Predračun - Seznam razp_blaga_JN 16-20_13, 1. obdobje.xls.«, ki je priložen k popravku razpisne dokumentacije – tudi v primeru, če ne nudite blaga, ki je bilo predmet popravka. 

V primeru, da boste ponudbo oddali na starem predračunu – seznamu razpisanega blaga, vas bo naročnik po oddaji ponudbe pozval na dopolnitev le-te, in sicer za prepis podatkov v pravo datoteko: II_Predračun - Seznam razp_blaga_JN 16-20_13, 1. obdobje.xls.

Ostale določbe in dokumenti razpisne dokumentacije ostanejo nespremenjeni.

Odgovori in popravki se nahajajo tudi na spletni strani naročnika, in sicer:

http://www.sb-nm.si/
Javno naročilo: 

Dokumenti, ki se nanašajo na popravke razpisne dokumentacije:

· II_Odgovori  in popravek RD_19_9_2013
· Priloga 1_popravek_19_9_2013
· II_Predračun - Seznam razp_blaga_JN 16-20_13, 1. obdobje

Vročiti:  

· Vsem potencialnim ponudnikom preko portala javnih naročil in spletne strani SBNM,

· arhiv tu.

Pripravila: Marija Žefran, strokovna sodelavka v nabavi

                                                                                                           Direktorica:
                                                                                                           Mira RETELJ

